Հարցին, թե բացի Արայիկ Հարությունյանից, իշխանությունն ո՞ւմ թեկնածություններն է դիտարկել, Խանումյանը պատասխանեց. «Ես կարծում եմ, որ ուժային թեւից էլ թեկնածու կլինի` այս պահին իշխանությունում գտնվող` նույն Արշավիր Ղարամյանը, Վիտալի Բալասանյանը»: Խանումյանը ենթադրում է, որ 10-ին մոտ նախագահի թեկնածուներ կլինեն 2020 թվականին եւ հնարավոր է համարում նաեւ, որ երկու փուլով անցնեն ընտրությունները: «Այս կառավարման պայմաններում իշխանական թեկնածուն վարչական ռեսուրսը օգտագործելու անսպառ հնարավորություններ ունի, բայց կարծում եմ՝ մինչեւ 2020 թվականը հասարակությունն ավելի կզարգանա եւ նման բաները կբացառվեն», - եզրափակեց Խանումյանը: